# Irene Schouten

Irene Schouten (Andijk, 1992ko ekainaren 21a), patinatzaile herbeheretarra da. Lau aldiz izan da Munduko txapelduna eta 2022ko Olinpiar Jokoetan lau domina eskuratu zituen, urrezkoak hiru eta brontzezkoa bat, eta bi errekor olinpiko ere ezarri zituen.

## Ibilbidea

Distantzia luzeko lasterketatan espezializaturik dago, 3.000 m, 5.000 m eta baita maratoian ere. 2010. urtean lortu zituen aurreneko garaipenak, Heerenveengo KPN Maratoi Kopan urrezko bi domina eskuratu baitzituen. 2014an Herbehereetako txapelketan hirugarren egin zuen eta munduko txapelketan hartu zuen parte.
Munduko eta Europako txapelketetan urrezko domina ugari eskuratutakoa da. 2018ko Pyeongchangeko Jokoetan brontzezko domina lortu zuen irteera masiboko proban eta 2022ko Pekingo Jokoetako 3.000 metrotako lasterketan urrezkoa leporatu zuen errekor olinpikoa ezarriz (3:56.93) eta ondoren 5.000 metrotako proba ere irabazi zuen, hau ere errekor olinpikoa ezarriz (6:43.51). Jokoen azkenengo egunean hirugarren proba irabazi zuen, irteera masiboaren proba hain zuzen ere.
2022ko martxoan Munduko Orotarako txapelketan nagusitu zen. 2023an Munduko txapelduna izan zen 5.000 metrotako lasterketan eta 2024an Calgaryko munduko txapelketatan urrezko hiru domina eskuratu zituen, 3.000 metrotan, irteera masiboan eta taldekakoan, eta zilarrezko bat.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 03 ! | Irteera masiboa |
| 2022 | Pekin ( Txina) | 01 ! | 3.000 m |
| 2022 | Pekin ( Txina) | 01 ! | 5.000 m |
| 2022 | Pekin ( Txina) | 01 ! | Irteera masiboa |
| 2022 | Pekin ( Txina) | 03 ! | Talde jarraipena |
| Munduko Orotarako txapelketak ||||
| Urtea | Lekua | Domina | Proba |
| 2022 | Hamar ( Norvegia) | 01 ! | Orotara |
| Munduko Bakarkako distantziako txapelketak ||||
| Urtea | Lekua | Domina | Proba |
| 2015 | Heerenveen ( Herbehereak) | 01 ! | Irteera masiboa |
| 2016 | Kolomna ( Errusia) | 03 ! | 5.000 m |
| 2019 | Inzell ( Alemania) | 01 ! | Irteera masiboa |
| 2020 | Salt Lake City ( AEB) | 03 ! | Irteera masiboa |
| 2021 | Heerenveen ( Herbehereak) | 01 ! | 5.000 m |
| 2021 | Heerenveen ( Herbehereak) | 01 ! | Jarraipena taldeka |
| 2021 | Heerenveen ( Herbehereak) | 03 ! | 3.000 m |
| 2021 | Heerenveen ( Herbehereak) | 03 ! | Irteera masiboa |
| 2023 | Heerenveen ( Herbehereak) | 01 ! | 5.000 m |
| 2023 | Heerenveen ( Herbehereak) | 02 ! | 3.000 m |
| 2023 | Heerenveen ( Herbehereak) | 03 ! | Irteera masiboa |
| 2024 | Calgary ( Kanada) | 01 ! | 3.000 m |
| 2024 | Calgary ( Kanada) | 01 ! | Jarraipena taldeka |
| 2024 | Calgary ( Kanada) | 01 ! | Irteera masiboa |
| 2024 | Calgary ( Kanada) | 02 ! | 5.000 m |
| Europako txapelketak ||||
| 2020 | Heerenveen ( Herbehereak) | 01 ! | Irteera masiboa |
| 2021 | Heerenveen ( Herbehereak) | 02 ! | Orotakoa |
| 2022 | Heerenveen ( Herbehereak) | 01 ! | 3.000 m |
| 2022 | Heerenveen ( Herbehereak) | 01 ! | Jarraipena taldeka |
| 2022 | Heerenveen ( Herbehereak) | 01 ! | Irteera masiboa |
| 2024 | Heerenveen ( Herbehereak) | 01 ! | Jarraipena taldeka |
| 2024 | Heerenveen ( Herbehereak) | 02 ! | 3.000 m |
| 2024 | Heerenveen ( Herbehereak) | 02 ! | Irteera masiboa |

## Errekorrak

Honako errekor hauek ditu:
| Proba | Errekorra | Data | Tokia |
| 500 m | 39.73 | 2014ko martxoaren 22an | Heerenveen ( Herbehereak) |
| 1.000 m | 1:18.41 | 2013ko urriaren 27an | Heerenveen ( Herbehereak) |
| 1.500 m | 1:52.12 | 2021eko abenduaren 5ean | Salt Lake City ( AEB) |
| 3.000 m | 3:52.89 | 2021ko abenduaren 3an | Salt Lake City ( AEB) |
| 5.000 m | 6:41.25 | 2023ko martxoaren 5ean | Thialf ( Herbehereak) |

## Erreferentziak

* ↑ «Olympedia – Irene Schouten» www.olympedia.org (Noiz kontsultatua: 2022-02-07).
* ↑ (Ingelesez) «Netherlands' Irene Schouten all over record books in 'dream' Olympics | NBC Olympics» www.nbcolympics.com (Noiz kontsultatua: 2022-02-16).
* 1 2 (Ingelesez) «Irene Schouten is ice distance queen with second gold medal» DutchNews.nl 2022-02-10 (Noiz kontsultatua: 2022-02-11).
* ↑ (Gaztelaniaz) «Netherlands' Irene Schouten celebrates her bronze medal on the podium...» Getty Images (Noiz kontsultatua: 2022-02-06).
* ↑ (Ingelesez) «Irene Schouten sets Olympic record to win gold in women's speedskating» UPI (Noiz kontsultatua: 2022-02-06).
* ↑ (Ingelesez) «Irene Schouten wins third gold medal, triumphs in the mass start» DutchNews.nl 2022-02-19 (Noiz kontsultatua: 2022-02-19).
* ↑ «Van der Poel and Schouten add all-around world titles to Olympic success» www.insidethegames.biz 1646587260 (Noiz kontsultatua: 2022-03-06).
* ↑ (Nederlanderaz) sportredactie, Door onze. (2024-02-15). «Irene Schouten verovert in Calgary haar eerste wereldtitel op 3 kilometer» NU (Noiz kontsultatua: 2024-02-17).
* ↑ «SS - Person Bio» isu.html.infostradasports.com (Noiz kontsultatua: 2022-02-07).

## Kanpo estekak

* Datuak: Q13733466
* Multimedia: Irene Schouten / Q13733466